Ливаден блатар
Ливадният блатар (Circus pygargus) е средно голяма дневна граблива птица от семейство Ястребови (Accipitridae). Има изразен полов диморфизъм.

Физическа характеристика 

 Дължината на тялото – 42 – 46 cm.
 Размаха на крилете – 115 – 125 cm.
 Тегло – 330 – 420 гр.

Разпространение и местообитание 
Среща се в Европа (включително България), Азия и Африка. Обитава обширни открити местности, обикновено полета и низини, но се среща и на места с надморска височина от над 1500 м. в централна Азия.

Начин на живот и хранене 
Прелетна птица. Храни се с дребни животни, като бозайници, птици, гущери и насекоми. Когато почива каца на земята.

Поведение 
Това е мигрираща птица, която зимува в Субсахарска Африка и Южна Азия. Тя напуска размножителните места през август и септември, като започва своето мигриране на обратно през март и април. Обикновено ливадният блатар ловува самостоятелно, въпреки това, понякога се събират при наличие на голямо количество храна на често от ята наброяващи над 50 птици, понякога заедно с C. macrourus и C.aeruginosus.

Размножаване 
 Гнездо – на земята, сред висока растителност като: тръстика, трева или в някой храст.
 Яйца – 3 – 5 броя, мръснобели.
 Мътене – около 30 дни, само женската. Малките се излюпват в хронологичен ред на снасянето на яйцата и напускат гнездото на около 35 дни (въпреки че още на двуседмична възраст могат при опасност да избягат от гнездото и да се скрият наблизо сред гъста растителност). По време на мътенето и в първите дни след излюпването мъжкия носи храна на женската и малките. Женската излиза от гнездото, среща се с него, приема храната и тогава се връща. Когато се приближи към гнездото човек или хищник, мъжкия обикаля около него с крясъци. Родителите хранят малките още известно време след като напуснат гнездото. Отглеждат едно люпило годишно.
 Моногамни птици.

Природозащитен статут 
 Червен списък на световнозастрашените видове (IUCN Red List) – Незастрашен (Least Concern LC)
В Европа и България е включен в Червената книга вид.

Бележки

Външни препратки 
 www.iucnredlist.org

Блатари